ပံ့သကူ

ပံ့သကူ (အသံထွက်: /ပန့်သှဂူ/ ) ကို ပါဠိဝေါဟာရဖြင့် ပံသုကူလ ဟုခေါ်ဆိုကာ စွန့်ပစ်ထားသည့် သင်္ဃန်း ဟူ၍ အနက်ရရှိသည်။ ပါဠိစကားလုံး ပံသုကူလ သည် "မြေမှုန့် အပုံအစု'' အဖြစ်လည်းကောင်း "ပံသုကူ(ပံ့သကူ) သင်္ဃန်း" အဖြစ်လည်းကောင်း အဓိပ္ပာယ်ရရှိသည်။

ပံ့သကူပစ်ခြင်းဟု ဆိုရာ၌ ငွေ၊ သင်္ကန်း၊ အဝတ်စသည်ကို ထိုက်သူယူစေရန်၊ အမှိုက်ပုံလမ်းဘေးတို့၌ စွန့်ပစ်ထားသည် ဟုဆိုလိုပေသည်။ ပုံမှန်အားဖြင့် ပံ့သကူပစ်ပွဲကို တန်ဆောင်မုန်းလပြည့်နေ့ည၌ ပြုလုပ်ကြသည်။

ပံ့သကူအဝတ်မျိုး ဆယ်ပါး
ရဟန်းတော်များ ပံ့သကူကောက်ယူအပ်သော ပံ့သကူအဝတ်မျိုး ဆယ်ပါးရှိသည်။

သောသာနိကံ- သုသာန်၌ စွန့်ပစ်ထားသော အဝတ်ပုဆိုး၊
ဥန္ဒူရခါယိတံ- ကြွက်ကိုက်၍ စွန့်ပစ်ထားသော ၎င်း၊
ဥပစိက ခါယိတံ-ခြစား၍ စွန့်ပစ်ထားသော ၎င်း၊
အဂ္ဂိ ဒဎ္ဍုံ- မီးလောင်, မီးပေါက်၍ စွန့်ပစ်ထားသော ၎င်း၊
ဂေါ ခါယိတံ- နွားခဲစား၍ စွန့်ပစ်ထားသော ၎င်း၊
အဇိကာ ခါယိတံ- ဆိတ် ခဲစား၍ စွန့်ပစ်ထားသော ၎င်း၊
အဘိသေကိယံ- အဘိသိက်ပွဲ၌ စွန့်ပစ်ထားသော ၎င်း၊
ထူပ စီဝရံ- စေတီပုထိုး၌ လှူထားသော ၎င်း၊
ပါပဏိကံ- အိမ်ဈေးအနီး၌ စွန့်ပစ်ထားသော ၎င်း၊
ဘတ ပဋိယာတံ- သုသာန် လိုက်ပို့သူတို့ ပြန်လာသောအခါ 
အမင်္ဂလာဟုစွန့်ပစ်လိုက်သော အဝတ်ပုဆိုး။

ကိုးကား